CELEX: 32005L0026
Language: lt
Date: 1111363200000
Title: 2005 m. kovo 21 d. Komisijos direktyva 2005/26/EB, nustatanti laikinai iš Direktyvos 2000/13/EB IIIa priedo išbraukiamų maisto ingredientų ar medžiagų sąrašąTekstas svarbus EEE

22.3.2005   
            
            
               LT
            
            
               Europos Sąjungos oficialusis leidinys
            
            
               L 75/33
            
         
      KOMISIJOS DIREKTYVA 2005/26/EB
   2005 m. kovo 21 d.
   nustatanti laikinai iš Direktyvos 2000/13/EB IIIa priedo išbraukiamų maisto ingredientų ar medžiagų sąrašą
   (Tekstas svarbus EEE)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 2000 m. kovo 20 d. Europos Parlamento ir Tarybos direktyvą 2000/13/EB dėl valstybių narių įstatymų, reglamentuojančių maisto produktų ženklinimą, pateikimą ir reklamavimą, derinimo (1), ypač į jos 6 straipsnio 11 dalies antrą pastraipą,
   kadangi:
   
               (1)
            
            
               Direktyvos 2000/13/EB IIIa priede pateikiamas maisto ingredientų, kurie turi būti pažymėti etiketėje, nes gali sukelti nepageidaujamą jautrių vartotojų organizmo reakciją, sąrašas.
            
         
               (2)
            
            
               Remdamasi Direktyva 2000/13/EB, Komisija gali laikinai išbraukti kai kuriuos ingredientus ar šiuos ingredientus sudarančius produktus iš direktyvos IIIa priedo, kol maisto gamintojai ar jų asociacijos atlieka mokslinius tyrimus, siekdami nustatyti, ar šie ingredientai ar produktai atitinka sąlygas, leidžiančias juos galutinai išbraukti iš šio priedo.
            
         
               (3)
            
            
               Komisija gavo 27 paraiškas dėl 34 ingredientų ar jų produktų, iš kurių 32 atitinka šios direktyvos sąlygas ir buvo pateikti Europos maisto saugos tarnybos (EFSA) moksliniam įvertinimui.
            
         
               (4)
            
            
               Remdamasi pareiškėjo pateikta ar kitaip gauta informacija, EFSA nusprendė, kad kai kurie ingredientų produktai nesukelia, ar greičiausiai nesukelia, nepageidaujamos jautrių vartotojų organizmo reakcijos. Tam tikrais atvejais EFSA negalėjo pateikti galutinės išvados, nors pranešimų apie tokios reakcijos atvejus nėra.
            
         
               (5)
            
            
               Todėl šias aplinkybes atitinkantys produktai ar ingredientai turėtų būti laikinai išbraukti iš 2000/13/EB IIIa priedo,
            
         PRIĖMĖ ŠIĄ DIREKTYVĄ:
   1 straipsnis
   Šios direktyvos priede išvardyti ingredientai ar medžiagos iki 2007 m. lapkričio 25 d. išbraukiami iš Direktyvos 2000/13/EB IIIa priedo.
   2 straipsnis
   1.   Valstybės narės priima ir paskelbia įstatymus ir kitus teisės aktus, kurie, įsigalioję ne vėliau kaip iki 2005 m. rugsėjo 21 d., įgyvendina šią direktyvą. Jos nedelsdamos pateikia Komisijai tų nuostatų tekstus bei tų nuostatų ir šios direktyvos koreliacijos lentelę.
   Jos taiko tas nuostatas nuo 2005 m. lapkričio 25 d.
   Valstybės narės, tvirtindamos šias nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.
   2.   Valstybės narės pateikia Komisijai šios direktyvos taikymo srityje priimtų pagrindinių nacionalinės teisės nuostatų tekstus.
   3 straipsnis
   Ši direktyva įsigalioja pirmą dieną nuo jos paskelbimo Europos Sąjungos oficialiajame leidinyje.
   4 straipsnis
   Ši direktyva skirta valstybėms narėms.
   
      Priimta Briuselyje, 2005 m. kovo 21 d.
      
         
            Komisijos vardu
         
         Markos KYPRIANOU
         
         
            Komisijos narys
         
      
   
   
      (1)  OL L 109, 2000 5 6, p. 29. Direktyva su paskutiniais pakeitimais, padarytais Direktyva 2003/89/EB (OL L 308, 2003 11 25, p. 15).
   
      PRIEDAS
      nustatanti laikinai iš Direktyvos 2000/13/EB IIIa priedo išbraukiamų maisto ingredientų ar medžiagų sąrašą
      
                  Ingredientai
               
               
                  Laikinai išbraukiami juos sudarantys produktai
               
            
                  Glitimo turintys javai
               
               
                  
                              —
                           
                           
                              Kviečių pagrindu pagaminti gliukozės sirupai, turintys dekstrozės (1)
                              
                           
                        
                              —
                           
                           
                              Kviečių pagrindu pagaminti maltodekstrinai (1)
                              
                           
                        
                              —
                           
                           
                              Miežių pagrindu pagaminti gliukozės sirupai
                           
                        
                              —
                           
                           
                              Alkoholio distilatams naudojami javai
                           
                        
            
                  Kiaušiniai
               
               
                  
                              —
                           
                           
                              Lizocimas (pagamintas iš kiaušinių), naudojamas vynui
                           
                        
                              —
                           
                           
                              Albuminas (pagamintas iš kiaušinių), naudojamas vyno ir sidro skaidrinimui
                           
                        
            
                  Žuvis
               
               
                  
                              —
                           
                           
                              Žuvies želatina, naudojama kaip vitaminų ir aromatinių medžiagų nešėjas
                           
                        
                              —
                           
                           
                              Žuvies želatina ar žuvų klijai, naudojami alaus, sidro ir vyno skaidrinimui
                           
                        
            
                  Sojų pupelės
               
               
                  
                              —
                           
                           
                              Rafinuoti sojų pupelių aliejus ir riebala (1)
                              
                           
                        
                              —
                           
                           
                              Natūralūs maišyti tokoferoliai (E306), natūralus d-alfa tokoferolis, natūralus d-alfa tokoferolacetatas, natūralus d-alfa tokoferolio sukcinatas iš sojų pupelių
                           
                        
                              —
                           
                           
                              Iš sojos pupelių aliejaus gauti fitosteroliai ir fotsterolio esteriai
                           
                        
                              —
                           
                           
                              Augaliniai stanoliai, pagaminti iš sojos pupelių aliejaus sterolių
                           
                        
            
                  Pienas
               
               
                  
                              —
                           
                           
                              Alkoholio distilatams naudojamos išrūgos
                           
                        
                              —
                           
                           
                              Laktitolis
                           
                        
                              —
                           
                           
                              Pieno (kazeino) produktai naudojami sidro ir vyno skaidrinimui
                           
                        
            
                  Riešutai
               
               
                  
                              —
                           
                           
                              Alkoholio distilatams naudojami riešutai
                           
                        
                              —
                           
                           
                              Riešutai (migdolai, graikiniai riešutai) aromatui naudojami alkoholinių gėrimų gamyboje
                           
                        
            
                  Salieras
               
               
                  
                              —
                           
                           
                              Salierų lapai ir sėklų aliejus
                           
                        
                              —
                           
                           
                              Salierų sėklų oleogumos
                           
                        
            
                  Garstyčios
               
               
                  
                              —
                           
                           
                              Garstyčių aliejus
                           
                        
                              —
                           
                           
                              Garstyčių sėklų aliejus
                           
                        
                              —
                           
                           
                              Garstyčių sėklų oleogumos
                           
                        
            
         (1)  ar iš jų pagaminti produktai, jei dėl apdirbimo proceso nepadidėja alergeniškumas, kurį EFSA nustatė tam produktui, iš kurio jie pagaminti.